ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Λας Βέγκας, Νεβάδα.
Είναι ο Μπάφαλο Τζιμ και το Buffalo Wrestling Show.
Ήταν ο Μπάφαλο Τζιμ και ήταν η χαρά της ζωής.
Όπου κι αν πήγαινες, "Μπάφαλο Τζιμ!"
Ψηφίστηκε από το Las Vegas Review-Journal
ως η πιο ενδιαφέρουσα προσωπικότητα του Λας Βέγκας για το 2005.
Ξεπέρασε και τον δήμαρχο.
-Ειρήνη και αγάπη. -Μπορούμε.
-Από καρδιάς. -Ευχαριστώ.
Από καρδιάς, φίλοι μου.
Το Σαββατοκύριακο, ο εχθρός της μαφίας, ο Μπάφαλο Τζιμ,
βρέθηκε νεκρός σε δωμάτιο μοτέλ.
Δεν υπήρχαν εμφανή σημάδια δολοφονίας.
Απόψε φίλοι και συγγενείς του Μπάριερ εκφράζουν έντονες υποψίες.
Πιστεύουμε ότι δολοφονήθηκε.
Παρά τις απειλές για την ασφάλειά του, όπως πίστευε ο ίδιος,
ο Τζιμ Μπάριερ δεν υποχώρησε.
Πιστεύαμε ότι ήταν παγίδα.
Κάτι δεν πήγαινε καλά.
Ξέρω ότι υπάρχουν άνθρωποι που θέλουν τόσο την αλήθεια όσο εγώ.
Αξίζουμε δικαιοσύνη για τον πατέρα μας.
ΛΑΣ ΒΕΓΚΑΣ ΝΕΒΑΔΑ
ΜΟΤΕΛ 6
Στις 6 Απριλίου 2008, στις 11:30 π.μ.,
στο Μοτέλ 6 στη λεωφόρο Μπόλντερ,
η καμαριέρα χτυπάει την πόρτα του δωματίου 105
για να δει αν μπορεί να καθαρίσει το δωμάτιο.
Όταν ανοίγει την πόρτα, βλέπει έναν κύριο που κοιμάται στο κρεβάτι.
Επιστρέφει στις 12:30 και παρατηρεί ότι κοιμάται ακόμα.
Στη 1:10 μ.μ. η καμαριέρα επιστρέφει και τον βρίσκει στην ίδια θέση.
Μια άλλη καμαριέρα τον κουνάει να δει αν είναι ξύπνιος,
οπότε πιστεύουν ότι είναι νεκρός.
Οι ντετέκτιβ βίαιων εγκλημάτων μετέβησαν στο σημείο νωρίς το απόγευμα.
Το πτώμα βρέθηκε ανάσκελα με το πουκάμισο ανοιχτό,
με μαξιλάρι πίσω από το κεφάλι
και το παντελόνι του στους αστραγάλους.
Βρέθηκε μια λευκή σκόνη στο μούσι και στο πουκάμισό του.
Η κατάσταση του πτώματος φάνηκε λίγο ύποπτη
γιατί δεν ήταν εμφανής η αιτία θανάτου.
Κάποια στιγμή έγινε ταυτοποίηση του πτώματος. Ήταν ο Τζέιμς Μπάριερ.
Γνωστός και ως Μπάφαλο Τζιμ.
Είμαι ο Μπάφαλο Τζιμ κι είναι άλλο ένα βράδυ Παρασκευή, αδερφέ,
εδώ στο Βέγκας!
Χαρακτηριστική προσωπικότητα του Βέγκας,
επαγγελματίας πυγμάχος, μηχανικός, υποψήφιος πολιτικός...
Ορίστε, κύριε. Μπάφαλο Τζιμ Μπάριερ.
Ο Μπάριερ έφτιαξε έναν γιγάντιο βούβαλο από παπιέ μασέ, που βγάζει καπνό.
Είπα ότι θα αρέσει στους κατοίκους.
Ο πατέρας μου, ο Μπάφαλο Τζιμ Μπάριερ, λάτρευε το Λας Βέγκας.
Τα έντονα φώτα,
τον ενθουσιασμό, τα σόου, τα εστιατόρια.
Και ήταν μια πολύ πληθωρική προσωπικότητα.
Ήταν κάποιος που φώτιζε τον χώρο στον οποίον έμπαινε.
Φυσιογνωμία.
Ο μπαμπάς του ήταν Τσερόκι.
Μας μάθαινε την καταγωγή μας
και πάντα μας υπενθύμιζε
ότι πρέπει να θυμόμαστε τους προγόνους μας και την καταγωγή μας.
Είναι σημαντικό.
Δεν πέρασε εύκολα παιδιά χρόνια.
Άρχισε να δουλεύει σε βενζινάδικο στα 15.
Άλλαζαν λάδια με τον αδερφό του.
Κοιμόταν σε πατώματα βενζινάδικων
και του μάθαινε τα βασικά ο αδερφός του.
Ξεκίνησε να ασχολείται με τα μηχανικά πρώτα στο βαν του.
Και τελικά έφτασε στο επίπεδο που ήταν
και άνοιξε συνεργείο αυτοκινήτων τέλη της δεκαετίας του '70.
Auto & Marine, παρακαλώ.
Έφτιαξε πολλά εκπληκτικά αμάξια.
Είχε φτιάξει αμάξι για τον Γουέιν Νιούτον και για τον Ρόμπερτ Γκουλέ.
Διασημότητες κι από άλλες πολιτείες έφερναν τα αμάξια τους στο συνεργείο του.
Ήταν πολύ στοργικός κι εργατικός άνθρωπος.
Πάντα φρόντιζε την οικογένειά μας.
Ήμασταν τέσσερα παιδιά.
Έχω μια μεγάλη αδερφή, την Τζέσικα.
Και μια αδερφή, την Ελίζ.
Και η μικρή μας αδερφή, η Τζέρικα.
Η μαμά ήταν ερωτευμένη με τον μπαμπά. Τον αγαπάει ακόμα.
Το 2000, όμως, η μητέρα μου εγκατέλειψε τον πατέρα μου
και μετακομίσαμε στο Σιάτλ γιατί εκεί μένει η αδερφή της.
Η Τζέρικα πήγε να ζήσει με τον πατέρα μου,
και την είχε σαν βασίλισσα.
Πήγαιναν παντού μαζί.
Ήταν αχώριστοι.
Κάθε μέρα ήταν συναρπαστική. Κάτι νέο.
Ήταν πολύ ευχάριστος άνθρωπος. Μες στον ενθουσιασμό.
Και πάντα του άρεσε η πάλη.
Σήκωμα!
Φίλε!
Νέος πρωταθλητής βαρέων βαρών,
ο Τζόνι "Ψυχοπαθής" Πέιν!
Ο Μπάφαλο ήθελε να κάνει τη δική του σχολή πάλης.
Είμαι απόψε εδώ στη σχολή επαγγελματικής πάλης του Μπάφαλο Τζιμ.
Την ονόμασε Ομοσπονδία Πάλης Μπάφαλο.
Βγαίνει το Ψηλό, το Δίδυμο!
Εμπρός!
Το στιλ του ήταν φοβερό.
Ένα δαχτυλίδι σε κάθε δάχτυλο.
Παρασκευή βράδυ!
Φορούσε αλεξίσφαιρο γιλέκο, κυριολεκτικά φτιαγμένο από σφαίρες.
Ο Μπάφαλο Τζιμ!
Όλοι τον ήθελαν για παρέα.
Πάμε στην κορυφή, Μπάφαλο!
Ήταν ωραίος τύπος και κολλήσαμε.
Γίναμε αμέσως πολύ καλοί φίλοι.
Τον σήκωσε! Τον ρίχνει κάτω!
Η τηλεοπτική του εκπομπή έπαιζε αργά στην καλωδιακή τηλεόραση.
Είχε τεράστιο κοινό. Ήταν πολύ επιτηδευμένο.
Άλλη μία Παρασκευή. Είναι το Buffalo Jim's Wrestling Show!
Να κι η Μικρή Μπάφαλο!
Αποφάσισα να συμμετάσχω σε μια του εκπομπή.
Επάνω του, Μπαφ!
Το όνομα Μικρή Μπαφ βγήκε επειδή ήμουν η βοηθός του.
Μ' αρέσει! Ξέρεις κάτι;
Ήταν ωραία.
Ήξερε να κάνει σόου.
Ποτέ δεν ξέρεις τι θα συμβεί.
Πέρασαν περίπου έξι χρόνια.
Ήμασταν αυτός κι εγώ.
Στεκόμαστε μπροστά από το σπίτι της οικογένειάς μου.
Εδώ ζούσαμε. Ήταν το σπίτι των ονείρων του πατέρα μου.
Του άρεσε πάρα πολύ εδώ.
Κοιτούσε το βουνό
και έβλεπε έναν Ινδιάνο αρχηγό και έλεγε
"Αυτό το βουνό είναι δικό μου".
Τώρα που είμαι εδώ, δεν νιώθω το ίδιο.
Δεν είναι το ίδιο χωρίς αυτόν.
7:20 Μ.Μ. 5 ΑΠΡΙΛΙΟΥ 2008
Εκείνο το βράδυ ο πατέρας μου ανέφερε
πως θα πήγαινε με έναν φίλο για δείπνο.
Είπε "Θα γυρίσω ως τις δώδεκα".
Γύρω στις 9:30 μ.μ. του έστειλα μήνυμα,
αλλά δεν απάντησε.
Του τηλεφώνησα πάλι αργότερα το βράδυ
και δεν το σήκωσε.
Προσπάθησα πάλι το πρωί να τηλεφωνήσω στον πατέρα μου και δεν απάντησε.
Αυτό με έκανε να ανησυχήσω πολύ.
Ο μπαμπάς δεν απαντάει στο τηλέφωνο. Τι συμβαίνει;
Γύρω στις δύο το μεσημέρι, ήμουν με την αδερφή μου, την Ελίζ,
και μου τηλεφώνησε μια αστυνομικός
και είπε ότι αφορούσε τον πατέρα μου.
Είπε "Πρέπει να μιλήσω σε ενήλικα".
Εγώ ήμουν μόλις 15.
Η Ελίζ ήταν 20 χρονών τότε.
Έτρεξα, λοιπόν, μες στον πανικό να φωνάξω την Ελίζ.
Αύξησα την ένταση του ήχου στο κινητό μου για να ακούσω τη συζήτηση.
Η Ελίζ πήρε το τηλέφωνο. Άκουσα την αστυνομικό να λέει
"Ο πατέρας σου είναι νεκρός.
Πρέπει να έρθεις στο Μοτέλ 6 στη λεωφόρο Μπόλντερ
για να αναγνωρίσεις το πτώμα".
Στον δρόμο για το Μοτέλ 6...
κλαίγαμε ασταμάτητα και η Ελίζ έτρεχε με 160 χλμ. στην εθνική.
Προσπαθούσαμε να φτάσουμε το γρηγορότερο.
Όταν φτάσαμε έξω απ' το μοτέλ,
μας πλησίασε ένας αστυνομικός από το Τμήμα
και είπε να μπούμε στο δωμάτιο του μοτέλ
για να αναγνωρίσουμε το πτώμα του πατέρα μου.
Σε αυτό το δωμάτιο βρέθηκε νεκρός ο πατέρας μου.
Ήταν εδώ στο φορείο όταν μπήκαμε στο δωμάτιο.
Ήταν σε σάκο για πτώματα και το φερμουάρ ήταν ανοιχτό.
Εκείνη η στιγμή
με πονάει πολύ όταν τη θυμάμαι, όταν τη σκέφτομαι.
Τον βρήκαν να κείτεται στο κρεβάτι εδώ.
Δεν μπορούσαμε να πιστέψουμε
ότι ο πατέρας μας ήταν νεκρός μπροστά στα μάτια μας σ' ένα μοτέλ.
Μου είναι πολύ δύσκολο να αντικρίζω αυτό το δωμάτιο.
Ήταν το τελευταίο μέρος που τον είδα πριν από την κηδεία,
και τον αγκάλιασα.
Τελευταία φορά τον άγγιξα σε αυτό το δωμάτιο.
Και ήταν παγωμένος.
Και θυμάμαι ότι η αστυνομία είπε ότι έπρεπε να τον αφήσω
γιατί έπρεπε να πάρουν το πτώμα του.
Δεν ήθελα να τον αφήσω.
Η αστυνομία δεν μας έδωσε πληροφορίες ή λεπτομέρειες για το πώς βρέθηκε
ή για το τι συνέβη στον πατέρα μου.
Μας έδωσε η αστυνομία έναν φάκελο με τα κλειδιά του αυτοκινήτου, το πορτοφόλι του,
το κινητό του και την απόδειξη του μοτέλ.
Η ΚΟΡΗ ΤΟΥ ΜΠΑΡΙΕΡ ΠΗΡΕ ΤΑ ΠΡΟΣΩΠΙΚΑ ΤΟΥ ΑΝΤΙΚΕΙΜΕΝΑ
Έβγαλα αμέσως το κινητό
και σκέφτηκα να ψάξω τις κλήσεις
να δω ποιος ήταν ο τελευταίος άνθρωπος στον οποίο μίλησε.
Υπήρχε ένα μήνυμα.
Έτσι, άκουσα τον τηλεφωνητή του
για να μάθω ποιος άφησε το μήνυμα.
Μπορεί αυτός να ήταν ο τελευταίος στον οποίον μίλησε.
Στο μήνυμά της είπε "Μπάφαλο, είμαι η Λίσα.
Όλα καλά;"
Και το είπε με ανησυχητικό τόνο.
Κι έτσι κάλεσα τον αριθμό, το σήκωσε μια γυναίκα και είπα
"Είσαι η Λίσα;"
Και δεν απάντησε.
Είπα "Ξέρεις τον Μπάφαλο Τζιμ;"
Και είπε "Δεν ξέρω τον Μπάφαλο Τζιμ", και το έκλεισε.
Αυτή που μίλησε στον τηλεφωνητή
ήταν η ίδια που μου απάντησε.
Γιατί να αφήσει ένα ηχητικό μήνυμα εκφράζοντας ανησυχία για τον πατέρα μου;
Έλεγα στην Ελίζ "Όχι, κάτι ξέρει.
Κάτι ξέρει. Λέει ψέματα. Δεν ξέρει τον πατέρα μας;
Υπάρχουν οι κλήσεις εδώ. Άφησε ηχητικό μήνυμα".
Ήμουν σε διακοπές στην Καλιφόρνια
και μου τηλεφώνησε η αδερφή μου η Ελίζ.
Είπε "Τζένιφερ, ο μπαμπάς βρέθηκε νεκρός. Μόλις υπέγραψα για το πτώμα".
Έπαθα σοκ. Δεν ήξερα τι να πω.
Ήταν περίεργο, γιατί ο Μπάφαλο είχε κάνα δυο μέρες να μου τηλεφωνήσει.
Και μετά χτυπάει το τηλέφωνο.
Γράφει "Μπάφαλο Τζιμ".
Και όταν το σήκωσα,
ήταν η κόρη του.
Λέει
"Τζόνι,
ο μπαμπάς πέθανε".
Από εκεί που ήταν συνέχεια στη ζωή μου...
ξαφνικά χάθηκαν όλα.
Μπαμ. Τέλος.
ΚΟΜΗΤΕΙΑ ΚΛΑΡΚ, ΝΕΒΑΔΑ ΓΡΑΦΕΙΟ ΙΑΤΡΟΔΙΚΑΣΤΗ
Το πρωί της 7ης Απριλίου 2008
μου ανατέθηκε η νεκροψία του Μπάριερ.
ΠΡΩΗΝ ΙΑΤΡΟΔΙΚΑΣΤΗΣ
Όποτε κάποιος εντοπίζεται νεκρός σε ξενοδοχείο,
δεν είναι στο φυσικό περιβάλλον του.
Αν είσαι συντηρητικός, όπως εγώ,
το θεωρείς ανθρωποκτονία ωσότου αποδειχθεί το αντίθετο.
Ο Μπάριερ δεν είχε σοβαρό εξωτερικό τραύμα.
Δεν τον πυροβόλησαν. Δεν τον μαχαίρωσαν. Δεν τον έδειραν. Δεν τον στραγγάλισαν.
Είχε μια λευκή σκόνη στη μύτη και το μούσι του.
Έκανα εξετάσεις για διάφορα ναρκωτικά
συν τα συνήθη.
Βγήκε θετική μόνο αυτή για την κοκαΐνη.
Το ελάχιστο φονικό επίπεδο για την κοκαΐνη
είναι στα 100 με 200 νανογραμμάρια ανά χιλιοστόλιτρο.
Το επίπεδο στο αίμα του Μπάριερ ήταν περίπου 250.
Ο Μπάριερ είχε σοβαρή καρδιοπάθεια
και η αιτία θανάτου του ήταν συνδυασμός της καρδιοπάθειας και της κοκαΐνης.
Η ώρα θανάτου ήταν μεταξύ επτά και εννιά το βράδυ στις 5/4/2008.
Μόλις πήραμε το αποτέλεσμα των τοξικολογικών εξετάσεων,
έπαθα μεγάλο σοκ.
Δεν το πιστεύαμε.
Γιατί δεν τον είδα ποτέ να παίρνει ναρκωτικά
ή να πίνει αλκοόλ ή να γλεντάει.
Στον Μπάφαλο άρεσε πολύ να βγαίνει και να περνάει καλά.
Μα δεν έπαιρνε ποτέ ναρκωτικά όταν ήμασταν μαζί.
Θυμάμαι τον Μπάφαλο να λέει "Κάνω καθαρή διατροφή
και είμαι σε άριστη φυσική κατάσταση".
Ο πατέρας έλεγε ότι τη δεκαετία του '80
έπαιρνε κοκαΐνη μια στο τόσο.
Δεν καμάρωνε γι' αυτό,
αλλά στα 24 χρόνια που ήξερα τον πατέρα μου,
δεν τον είδα ποτέ να παίρνει ναρκωτικά.
Αν ήταν αλήθεια ότι είχε κοκαΐνη μέσα του και την είχε πάρει ο ίδιος,
θα πάθαινα σοκ.
Θα ήταν κάτι εντελώς μη αντιπροσωπευτικό
του Μπάφαλο που ήξερα,
γιατί ο Μπάφαλο ήταν εθισμένος στην κοκαΐνη μικρός
και καμάρωνε που το ξεπέρασε.
Όταν πήγαμε να αναγνωρίσουμε το πτώμα,
δεν υπήρχε κανένα ίχνος κοκαΐνης στο δωμάτιο του μοτέλ.
Από πού ήρθε αυτή η κοκαΐνη και γιατί δεν ήταν εκεί;
Η λευκή σκόνη που βρέθηκε στο μούσι και το μουστάκι του
δεν ξέρουμε καν αν ήταν κοκαΐνη ή όχι.
Δεν ξέρουν αν ήταν καθαρή κοκαΐνη.
Δεν ξέρουν αν ήταν νοθευμένη. Δεν ξέρουν τι ήταν.
Είπαν ότι ήταν λευκή σκόνη.
Εξετάστηκε η κοκαΐνη στη μύτη του,
στο πουκάμισο ή στο μούσι, για να διαπιστωθεί το επίπεδο;
Όχι.
Καθόμασταν στο τραπέζι
και οι αδερφές μου με κοίταξαν κι είπαν "Τζένιφερ, του έστησαν παγίδα.
Τι θα κάνουμε; Θα γίνει τίποτα;"
Κάτι δεν πήγαινε καλά.
Ήταν εγκληματική ενέργεια.
Τη νύχτα που πέθανε ο μπαμπάς,
ξέρουμε ότι πήρε ένα ηχητικό μήνυμα από κάποια Λίσα.
Και είπα στην αστυνομία "Παρακαλώ, ψάξτε αυτήν τη γυναίκα".
Οι ντετέκτιβ είχαν εντοπίσει κάποια στιγμή
μια κοπέλα που ήταν στο δωμάτιο με τον Μπάριερ το βράδυ του θανάτου του.
Και τους είπε...
ΑΥΤΟΒΟΥΛΩΣ Η ΚΑΤΑΘΕΣΗ
ότι είχε μακροχρόνια σχέση με τον Μπάριερ.
ΜΕ ΒΟΗΘΗΣΕ
Είπε ότι τηλεφώνησε στον Μπάριερ
και έδωσε το κινητό σε έναν φίλο, έναν άντρα,
που θα του πουλούσε μια μοτοσικλέτα.
ΕΝΑΣ ΦΙΛΟΣ ΜΟΥ ΠΟΥΛΑΕΙ ΜΗΧΑΝΗ
Σύμφωνα με την κατάθεσή της,
είπε πως του τηλεφώνησε
επειδή είχε μαζί της έναν φίλο από την Αριζόνα,
ο οποίος ήθελε λεφτά και πουλούσε τη μηχανή του.
Ωστόσο, αυτό το άτομο δεν αναφέρθηκε ποτέ ξανά.
Ο μπαμπάς μου έφυγε από το σπίτι. Αποφάσισε να πάει να τη βρει.
Η Λίσα είπε θα συναντούσε τον Μπάφαλο Τζιμ
στο βενζινάδικο στη λεωφόρο Τσάρλεστον.
Μετά πήγαν στο Μοτέλ 6 στην εθνική Μπόλντερ.
Η κοπέλα είπε ότι ο Μπάριερ πάρκαρε μια Rolls-Royce
στο πίσω μέρος του Μοτέλ 6.
Στις 8:22 ο Μπάφαλο Τζιμ ήταν στο λόμπι του Μοτέλ 6
και πήρε κάρτα για το δωμάτιο 105.
Και 30 δευτερόλεπτα μετά,
ο Μπάφαλο πλησιάζει αργά αργά τη ρεσεψιόν του μοτέλ.
Και πίσω του είναι μια κοντή γυναικεία σιλουέτα.
Τον ακολουθεί λίγο πιο πίσω.
Αυτή ήταν η Λίσα.
Η Λίσα λέει πως όταν μπήκαν στο δωμάτιο 105...
έπαιξαν ένα σεξουαλικό παιχνίδι φαντασίας.
Η νεαρή είπε ότι ο Μπάριερ πήρε πολλή κοκαΐνη
κι έκανε σαν παρανοϊκός.
Προσπάθησε να τον ηρεμήσει και του είπε να πιει νερό.
Είπε ότι ο Μπάριερ ξάπλωσε στο κρεβάτι
και τον έπιασαν σπασμοί.
Κρατούσε σφιχτά το στήθος και με τα δύο χέρια. Έμοιαζε με ήπια κρίση.
Άφησε τον Μπάφαλο Τζιμ στο μοτέλ.
Η Λίσα είπε ότι πήγε με ταξί στο βενζινάδικο όπου άφησε το αμάξι της.
Στις 9:30 άφησε μήνυμα στο κινητό του Μπάφαλο Τζιμ
και τον ρώτησε αν ήταν καλά, αλλά δεν της απάντησε ποτέ.
Ανέφερε ότι τον γνώριζε χρόνια.
Οπότε, αν γνωρίζεις κάποιον πολλά χρόνια,
γιατί δεν καλείς την αστυνομία την ώρα που παθαίνει κρίση;
Κι ακόμα αναρωτιέμαι για τον τύπο με τον οποίο ήταν.
Που ήθελε να πουλήσει τη μοτοσικλέτα.
Πού ήταν αυτός;
Δεν ανακρίθηκε ποτέ.
Πού είναι η μοτοσικλέτα;
Και κάτι ακόμη. Ο πατέρας μου έκανε τσεκ ιν στο μοτέλ στις 8:22 μ.μ.
Ωστόσο, κάποιος μπήκε στο δωμάτιο επτά λεπτά πριν από εκείνον
με κλειδί επισκέπτη.
Χρησιμοποιήθηκε το κλειδί. Κάποιος μπήκε μέσα
λίγο πριν μπει ο Μπάφαλο.
Ήταν αργά το βράδυ. Να ήταν καμαριέρα;
Πολύ απίθανο.
Οι καμαριέρες συνήθως δουλεύουν απόγευμα.
Επίσης, στην αναφορά πρόσβασης,
διευκρινίζεται ποιο κλειδί χρησιμοποιήθηκε.
Αν είναι κλειδί διευθυντή, κλειδί καμαριέρας.
Έγραφε ότι ήταν κλειδί επισκέπτη.
Αυτό μου λέει ότι κάποιος ήταν στο δωμάτιο και τον περίμενε.
Είμαστε σοκαρισμένοι που δεν ερευνήθηκε
ως πιθανή εγκληματική ενέργεια και αυτό μας ανησυχεί πολύ.
8:15 Μ.Μ. ΚΑΠΟΙΟΣ ΜΠΑΙΝΕΙ ΣΤΟ 105
8:22 Μ.Μ. Ο ΜΠΑΦΑΛΟ ΤΖΙΜ ΚΑΝΕΙ ΤΣΕΚ ΙΝ
Όταν ο πατέρας μου βρέθηκε νεκρός στο κρεβάτι του Μοτέλ 6,
είχε στο πορτοφόλι του ένα διπλωμένο δολάριο.
Εκείνος δεν δίπλωνε χρήματα στο πορτοφόλι.
Ο πατέρας μου είχε πάντα πολλά μετρητά επάνω του.
Γιατί έμεινε με ένα δολάριο;
Είχα ακούσει ότι αυτό ήταν διαβόητο σημάδι χτυπήματος της μαφίας.
Το μήνυμα που περνούσε ένα δολάριο στο πορτοφόλι ήταν
"Σε ξεκάναμε. Είναι χτύπημα. Την πάτησες".
Ο φίλος του Μπάριερ, πρώην δημοτικός σύμβουλος, ο Στιβ Μίλερ,
υποψιάζεται εγκληματική ενέργεια
κι είπε ότι ο Μπάριερ είχε δεχθεί απειλές για τη ζωή του.
Πριν πεθάνει,
ο πατέρας μου έλαβε πολλές απειλές για τη ζωή του σε διάφορες μορφές.
Την πρώτη φορά που πρόσεξα ότι ο πατέρας μου έπαιρνε
απειλητικά γράμματα και τηλεφωνήματα
ήταν δύο χρόνια πριν πεθάνει.
Δεχόταν τηλεφωνήματα...
στο γραφείο του από άγνωστους αριθμούς.
Ένας άντρας φώναζε στο τηλέφωνο
"Θα σε σκοτώσω!"
Του έλεγα "Μπαμπά! Δέχεσαι απειλές. Ανησυχείς;"
Έλεγε "Μπα, έσκασα στα γέλια.
Απλώς θα είμαι προσεκτικός.
Θα προσέχω τα νώτα μου".
Είπε "Δεν θα κάνω πίσω. Δεν θα αφήσω κανέναν να μου πάρει τίποτα".
Οι απειλές που έλαβε ο πατέρας μου
ήταν από μακροχρόνια διαμάχη
με μια επιχείρηση που ήταν κοντά του, το Crazy Horse Too.
Το Crazy Horse Too ήταν κλαμπ κυρίων.
Ήταν ακριβώς δίπλα στο συνεργείο του Μπάφαλο.
ΣΧΟΛΗ ΠΑΛΗΣ - CRAZY HORSE TOO AUTO & MARINE
Ήταν τελικά το πιο επιτυχημένο κλαμπ της πόλης.
Ανήκε σε κάποιον Ρικ Ρίζoλο.
Ο Ρικ Ρίζολο είχε τη φήμη στο Λας Βέγκας
πως δεν φερόταν καλά σε όσους έθιγαν τα συμφέροντά του.
Υπήρχαν φήμες για εμπλοκή της μαφίας στο Crazy Horse.
Επιβεβαιώθηκαν κάποιες; Ναι.
Η διαμάχη ξεκίνησε γύρω στο 1998,
όταν ο Μπάφαλο δεν έδινε τον χώρο του
για να κάνει επέκταση το Crazy Horse Too.
Αυτό χειροτέρεψε.
Θέλουν να μετακομίσω, κι έχω τέσσερα παιδιά να ταΐσω. Δεν νομίζω.
Κανονικά έπρεπε να του δώσουν ενάμισι εκατομμύριο για να μεταφέρει το συνεργείο,
αλλά δεν του έδωσαν τίποτα.
Ο Μπάφαλο λέει "Γιατί να φύγω; Αφού δεν με πληρώνετε, θα μείνω".
Και τότε προέκυψαν τα προβλήματα, από εκείνη τη στιγμή.
Έχει συνεργείο επισκευής αυτοκινήτων
και ο κόσμος αφήνει το αμάξι του εκεί το βράδυ.
Γίνονταν πολλοί βανδαλισμοί στο συνεργείο.
Ο πατέρας μου έφευγε το βράδυ. Την επομένη πήγαινε στο συνεργείο
και τα αμάξια είχαν ζημιές.
Έσκαγαν λάστιχα.
Ο πατέρας έχανε δουλειά.
Ήταν μια διαρκής μάχη.
Ο πατέρας μου πλήρωνε από την τσέπη του τις ζημιές που είχαν γίνει.
Ο μηχανικός Τζιμ Μπάριερ λέει
πως το στριπ κλαμπ έχει δημιουργήσει μόνο προβλήματα στη γειτονιά.
Έβαλαν ψεύτικες αντιπυρικές ζώνες,
έπαιρναν την τροχαία να έρθει και να γράψει μόνο πελάτες μου.
Με τα χρόνια, το κλαμπ άρχισε να αποκτά φήμη για βία.
Λέγονταν πολλά για μπράβους που έδερναν θαμώνες.
Ένα από τα φερόμενα ως θύματα είναι ο Κερκ Χένρι, τουρίστας από το Κάνσας
που είπε ότι του έσπασαν τον λαιμό
μετά από μια βραδιά χορών και ποτών στο Crazy Horse.
Φέρονται να έγιναν πολλά πράγματα,
καταγράφηκαν πολλά συμβάντα.
Και έφτασε στο σημείο
να έχει πάθει τεράστια ζημιά ο Μπάφαλο.
Συνολικά εκατοντάδων χιλιάδων δολαρίων.
Οπότε, με τόσο χαμένο εισόδημα, την παρέμβαση στην επιχείρησή του,
και την εσκεμμένη πρόκληση ψυχικής οδύνης στον Μπάφαλο,
κατέθεσα αγωγή ενός εκατομμυρίου δολαρίων για τον Μπάφαλο,
ώστε να τα πάρει ως ενίσχυση.
Ενώ προχώρησε η αγωγή,
προέκυψε ότι κάποια στιγμή το 1995
οι ομοσπονδιακοί άρχισαν να παρακολουθούν το Crazy Horse
πριν ξεκινήσει η διαμάχη με τον Μπάφαλο.
Μου ανέθεσαν να συνεργαστώ με το πρόγραμμα οργανωμένου εγκλήματος του FBI.
Και τις δεκαετίες '80, '90 και 2000
η μαφία είχε στην ιδιοκτησία της διάφορα στριπ κλαμπ στην πόλη.
Τα στριπ κλαμπ αποφέρουν περισσότερα χρήματα από ό,τι ένα καζίνο.
Ως επί το πλείστον, είναι μετρητά. Κανείς δεν πλήρωνε φόρους.
Ένα από τα μέρη στο Λας Βέγκας που έβρισκες εκπροσώπηση
κάθε μαφιόζικης οικογένειας στις ΗΠΑ
ήταν στο Crazy Horse Too,
και το συνεργείο του Μπάφαλο Τζιμ ήταν ακριβώς δίπλα.
Η έρευνα ήταν σε εξέλιξη γιατί οι υπεύθυνοι στο κλαμπ
είχαν εμπλοκή σε φοροδιαφυγή, εκβιασμό
και σε διάφορα άλλα είδη παράνομης δραστηριότητας.
Πολλοί υπάλληλοι του Crazy Horse ελέγχονται εξονυχιστικά από το FBI.
Ο ιδιοκτήτης του κλαμπ, ο Ρικ Ρίζολο,
παραδέχεται ότι προσλαμβάνει άτομα με ποινικό μητρώο,
αλλά αρνήθηκε ότι διέπραξε εγκληματικές πράξεις στο κλαμπ.
Εκείνο το χρονικό διάστημα ο Μπάφαλο έδινε στο FBI πληροφορίες
για το τι συνέβαινε στο Crazy Horse.
Μας έστελνε κουτιά με αποδείξεις ο Μπάφαλο Τζιμ,
συνήθως σε εβδομαδιαία βάση,
για περίπου δύο χρόνια.
Έγραφε όσα του έλεγαν και μας τα έστελνε.
Ήταν πολύ χρήσιμο.
Στις 20 Φεβρουαρίου 2003
εκτελέσαμε ένταλμα έρευνας στο Crazy Horse Too.
Είχαμε δύο ομάδες ειδικών δυνάμεων
και 80 με 100 πράκτορες.
Άργησε πολύ να γίνει.
Είχαμε πολλά προβλήματα από τότε που άνοιξε το Crazy Horse Too.
Μετά από τόσα χρόνια, επιτέλους τον συλλαμβάνουν.
Κάποια στιγμή το 2006
έγινε συμφωνία
και ο Ρικ Ρίζολο δήλωσε ένοχος για φοροδιαφυγή.
Και στις αρχές του 2007
ο Ρικ Ρίζολο καταδικάστηκε σε έναν χρόνο και μία ημέρα.
Ο πατέρας μου ανακουφίστηκε που ο Ρίζολο πήγε φυλακή,
γνωρίζοντας ότι είχε προκαλέσει μεγάλη αναταραχή σε αυτόν και την οικογένειά μου.
Με διαβεβαίωνε ότι όλα θα πήγαιναν καλά, πως πάντα θα ήμουν προστατευμένη, ασφαλής.
Δυστυχώς ο Ρικ Ρίζολο εξέτισε μόνο δέκα μήνες λόγω καλής διαγωγής.
Έτσι, βγήκε
τον Μάρτιο του 2008
και ακολούθησε κατ' οίκον περιορισμός.
Μέρες πριν απ' τον μυστηριώδη θάνατο του Μπάφαλο Τζιμ σε μοτέλ,
ο άσπονδος εχθρός του, ο διεφθαρμένος ιδιοκτήτης κλαμπ Ρικ Ρίζολο,
απελευθερώθηκε από τη φυλακή.
Ο κατ' οίκον περιορισμός του Ρικ Ρίζολο κράτησε μία βδομάδα, ως τις 4/4/2008.
Ο Μπάφαλο πέθανε στις 5 Απριλίου.
Ο Ρίζολο βγαίνει από τη φυλακή και ο Μπάφαλο πεθαίνει την επόμενη μέρα.
Τι στο καλό; Κάτι τρέχει.
Άλλη μια πολύ περίεργη σύμπτωση.
Μου είπαν ότι η Λίσα, η γυναίκα στο μοτέλ,
ήταν στριπτιζέζ και δούλευε στο Crazy Horse Too πολλά χρόνια.
Αφού δούλευε στο Crazy Horse, θα ήξερε τον Ρικ Ρίζολο.
Κι ο Μπάφαλο βρέθηκε νεκρός τη νύχτα που ήταν με τη Λίσα στο μοτέλ.
Αυτό με κάνει να πιστεύω ότι βοήθησε να στήσουν παγίδα στον πατέρα μου.
Υπήρχε και κάτι ακόμη που με θορύβησε
και με έκανε να νιώσω πως κάτι δεν πήγαινε καλά.
Αφού μας τηλεφώνησε η αστυνομία για τον θάνατο του πατέρα μας,
η αδερφή μου κι εγώ πήγαμε γύρω απ' το κτίριο με αμάξι
για να εντοπίσουμε το αμάξι του πατέρα και δεν το είδαμε πουθενά.
Η Rolls-Royce του ήταν το πιο πολύτιμο απόκτημά του.
Και ρωτήσαμε τον αστυνομικό "Πού είναι το αμάξι;"
Και ο αστυνομικός είπε "Δεν ξέρουμε πού είναι το αμάξι".
Είναι πολύ μικρό πάρκινγκ.
Δεν μπορείς να χάσεις μια Rolls-Royce σ' αυτό το πάρκινγκ.
Δεν υπάρχουν κρυφά σημεία.
Πού είναι;
Στις 6 Απριλίου 2008, τη μέρα που βρέθηκε το πτώμα,
η αστυνομία έδωσε το δωμάτιο 105 στη διεύθυνση του Μοτέλ 6.
Τότε, στις 5:30
η Rolls-Royce του Μπάριερ βρέθηκε στο πάρκινγκ του Μοτέλ 6,
ενώ προηγουμένως οι αστυνομικοί δεν την έβρισκαν.
Η Ελίζ έλαβε κλήση από αρχιφύλακα του αστυνομικού τμήματος του Λας Βέγκας.
Είπαν ότι βρέθηκε το αμάξι.
"Τι εννοείτε; Δεν ήταν εκεί". "Το αμάξι είναι εκεί".
Υπήρχε μεγάλη σύγχυση.
Η αστυνομία έκανε δήλωση κλοπής οχήματος
και μετά από μερικές ώρες το αμάξι εμφανίζεται.
Δεν ξέρω τι έγινε με το όχημα.
Μπορεί να μην το είδαν νωρίτερα.
Ίσως κάποιος είχε πρόσβαση στο όχημα.
Η αστυνομία έψαξε το αμάξι του Μπάριερ.
Η έρευνα δεν παρουσίασε ύποπτα στοιχεία.
Ούτε αποτυπώματα ούτε τρίχες. Τίποτα.
Είναι πολύ παράξενο.
Υπάρχουν αρκετά πράγματα που...
Νομίζω ότι ίσως έπρεπε να το εξετάσουν καλύτερα.
Κάτι άλλο που είναι τεράστια ανακολουθία
είναι οι δύο τηλεφωνικοί αριθμοί στην αναφορά της αστυνομίας.
Και δεν ήταν του πατέρα μου.
ΚΙΝΗΤΟ MOTOROLA
Αυτό ήταν το κινητό του πατέρα μου.
Αυτό το τηλέφωνο δεν συμπεριλαμβάνεται στην αναφορά.
Υπάρχει ένα κινητό που φαίνεται. Είναι ασημί τηλέφωνο.
Συμπεριλαμβάνεται στην αναφορά, μα δεν το πήραμε ποτέ.
Ούτε ξέραμε ότι ο μπαμπάς είχε αυτό το τηλέφωνο.
Τίνος είναι το κινητό; Και γιατί ήταν στο δωμάτιό του;
Κι αυτή είναι η είσοδος του διαβόητου κλαμπ Crazy Horse Too.
Οι συγγενείς του Μπάριερ είναι πεπεισμένοι ότι ο πρώην ιδιοκτήτης
μπορεί να έπαιξε κάποιον ρόλο σε ό,τι συνέβη στον Μπάριερ.
Μίλησα με τον πατέρα μου εκείνη την Πέμπτη πριν πεθάνει,
και είπε "Ο Ρικ Ρίζολο βγήκε απ' τη φυλακή".
Μου είπε ο πατέρας μου πως αν του έκαναν κακό,
ιδίως αυτοί στο Crazy Horse Too,
"Θα το έκαναν να φανεί ότι πήρα υπερβολική δόση με γυναίκες".
Ήταν η τελευταία συζήτηση με τον πατέρα μου.
Επίσης, ο πατέρας μου πήρε ένα γράμμα τη μέρα που πέθανε.
Και λέει "Κύριε Μπάριερ,
γίνονται συναντήσεις σε διάφορα μέρη της πόλης
από τον Ρικ Ρίζολο.
Προσέξτε. Κάτι κακό ετοιμάζει.
Χρησιμοποιεί ανθρώπους για να σας πλησιάσει.
Θα χρησιμοποιήσει κάποια για να έχει πρόσβαση στην επιχείρησή σας".
Το Σαββατοκύριακο το πτώμα του 55χρονου Μπάριερ
βρέθηκε σε δωμάτιο μοτέλ στην εθνική Μπόλντερ.
Η αστυνομία λέει ότι δεν θα γίνει επίσημη έρευνα.
Πάντα πρέπει να κοιτάς για πιθανούς υπόπτους.
Αν είχε δεχτεί ανώνυμες απειλές,
είχαν γίνει πολλά αρνητικά πράγματα στη δουλειά του,
και μετά κατέληξε νεκρός,
δικαιολογείται η έρευνα.
Όταν πέθανε ο Μπάφαλο,
"πέθανε" και η μήνυση εναντίον του Ρικ Ρίζολο.
Δεν γίνεται να χάσεις τον βασικό μάρτυρα.
Υπήρχαν ισχυρά επιχειρήματα όσο εκείνος ζούσε. Αφού πέθανε, έπαψαν να είναι.
Ο πατέρας μου έκανε εχθρούς μερικούς πολύ ισχυρούς ανθρώπους
και πιστεύω ότι δολοφονήθηκε γι' αυτό.
Η θεωρία μου είναι ότι τον έφεραν σε μια ευάλωτη κατάσταση.
Ίσως τον ανάγκασαν να πάρει κοκαΐνη.
Στην υπόθεση Μπάριερ,
ίσως υπάρχει κάτι στον οργανισμό του που δεν εντοπίσαμε.
Οι πιθανότητες είναι πως κάπως τον ανάγκασαν
να πάρει κοκαΐνη, τόση όση δεν συνήθιζε να παίρνει
ή τον ξεγέλασαν,
γιατί η κοκαΐνη έχει διαφορετική πυκνότητα
όταν τη αγοράζεις στον δρόμο.
Δεν ξέρεις πόσο δυνατή είναι.
Νομίζω ότι ο πατέρας μου ξεγελάστηκε από τη Λίσα.
Δεν ξέρουμε τι συνέβη.
Πώς κατέληξε στο μοτέλ; Δεν ξέρουμε.
Δεν ερευνήθηκε σωστά ώστε να καταλάβουμε.
Πολλοί μου λένε πως ως δώρο αποφυλάκισης
κάποιος αποφάσισε να ξεφορτωθεί τον Μπάφαλο.
Η μεγαλύτερη χάρη που θα έκανε κάποιος για τον Ρικ Ρίζολο.
Ποιος ξέρει αν συνέβη.
Κάτι βρομάει και μάλιστα πάρα πολύ άσχημα.
Πέθανε κάτω από πολύ ύποπτες συνθήκες.
Πρέπει να το δούμε ως φόνο.
Θεωρώ ότι η χρονική στιγμή είναι πολύ ύποπτη.
Δεν ξέρω αν ο Μπάφαλο Τζιμ έκανε χρήση κοκαΐνης με τη θέλησή του ή όχι,
αλλά έχω περισσότερες ερωτήσεις παρά απαντήσεις.
Ο ΡΙΚ ΡΙΖΟΛΟ ΚΑΙ Η "ΛΙΣΑ" ΑΡΝΗΘΗΚΑΝ ΝΑ ΔΩΣΟΥΝ ΣΥΝΕΝΤΕΥΞΗ.
Τον Σεπτέμβριο του 2006, το Crazy Horse επιτέλους έκλεισε
μετά την ανάκληση της άδειας για πώληση αλκοόλ.
Και τον Αύγουστο του 2019,
το κτίριο ήταν σε πολύ κακή κατάσταση.
Έμεναν μέσα άστεγοι κι εντέλει χαρακτηρίστηκε ακατάλληλο.
Μετά τον θάνατο του Μπάφαλο,
η Τζένιφερ Μπάριερ ανέλαβε το συνεργείο του
για να τελειώσει τα οχήματα που είχε ξεκινήσει εκείνος να επισκευάζει.
Μετά το συνεργείο έκλεισε.
Εδώ, στο Λας Βέγκας, χάσαμε την πιο έντονη προσωπικότητα.
Ήταν ένας μεγαλόσωμος τύπος που αγαπούσαν όλοι.
Και ευχάριστος.
Ο θάνατός του άφησε στην πόλη ένα κενό
που δεν θα μπορέσουμε να καλύψουμε.
Γεια!
-Μωρό Μπαφ! Πόσο χαίρομαι. -Κι εγώ χαίρομαι.
Ο Μπάφαλο είχε έναν δικό του τρόπο.
Όταν ήταν εκεί, ο κόσμος τον ακολουθούσε.
Του άρεσε να είναι ο Μπάφαλο Τζιμ και αυτό τον έκανε ευτυχισμένο.
Μου λείπει πολύ.
Ελπίζω οι κόρες του να ξέρουν ότι σήμαιναν πολλά για εκείνον
και θα ήταν πολύ περήφανος γι' αυτές.
Αγαπούσε πολύ τα κορίτσια.
Τα τελευταία 13 χρόνια ήταν πολύ δύσκολα.
Έχασα τον καλύτερό μου φίλο. Έχασα τον πατέρα μου.
Ένιωθα μόνη για πολλά χρόνια αφότου πέθανε.
Το 1999 ο πατέρας μου κι εγώ πήγαμε στο όρος Τσάρλεστον.
Πηγαίναμε κάθε δύο μήνες.
Και καθόμασταν στον ξενώνα και πίναμε ζεστή σοκολάτα.
Μου είπε ο πατέρας μου
"Αν πάθαινα κάτι, θα όρθωνες ανάστημα;"
Και είπα "Ναι, αλλά τι σημαίνει αυτό;"
Τώρα ξέρω τι σήμαινε αυτό.
Υπάρχουν άνθρωποι που ξέρουν την αλήθεια.
Ελπίζω να μας μιλήσουν.
Θέλουμε να μάθουμε τι συνέβη στον πατέρα μας.
ΑΝ ΕΧΕΤΕ ΠΛΗΡΟΦΟΡΙΕΣ
ΓΙΑ ΤΟΝ ΜΥΣΤΗΡΙΩΔΗ ΘΑΝΑΤΟ ΤΟΥ "ΜΠΑΦΑΛΟ ΤΖΙΜ" ΜΠΑΡΙΕΡ,
ΕΠΙΣΚΕΦΘΕΙΤΕ ΤΟ UNSOLVED.COM
Υποτιτλισμός: Μάρθα Σιαμέτη